પાઠ 14
દાનિયેલ અને બાબિલનો રાજા
શિક્ષકની માર્ગદર્શિકા  ·  જુઓ, સાંભળો અને જીવો – પુસ્તક 5: ઈશ્વર માટે કસોટીમાં
	હેતુ
	બાળકોને બતાવવું કે દાનિયેલ અને તેના મિત્રો પ્રતિકૂળ પરિસ્થિતિમાં ઈશ્વરની નજીક કેવી રીતે ચાલ્યા, અને ઈશ્વરે તેમને મહાન શક્તિ અને જવાબદારી આપી.

	શાસ્ત્રવાંચન
	દાનિયેલ 2:1-49

	મુખપાઠ કલમ
	નિર્ગમન 20:11
(દસ આજ્ઞાઓ) “કેમ કે છ દિવસમાં પ્રભુએ આકાશ અને પૃથ્વી, સમુદ્ર અને તેમાંનું સર્વ બનાવ્યું, પણ સાતમે દિવસે તેમણે વિશ્રામ કર્યો.”



	નોંધ: આ ભાગ બાળકોને બધી વિગતો કહેવા માટે ખૂબ લાંબો છે; તેઓ જાણે કે સ્વપ્નો શેના વિશે હતાં તે પૂરતું છે.



પાઠની રજૂઆત
શરૂઆત
તમને કોઈ બાબતની ચિંતા હોય ત્યારે કેવું લાગે છે? બાળકોને જવાબ આપવાનો સમય આપો. કદાચ તમે ઊંઘી શકતા નથી, અને ખાવાની ઇચ્છા ન પણ થાય. તમને શેની ચિંતા છે તે વિશે કોઈની સાથે વાત કરવા જવું સારો વિચાર છે.
પાઠના મુખ્ય મુદ્દાઓ
	1.બાબિલનો શક્તિશાળી રાજા નબૂખાદનેસ્સાર ખૂબ ચિંતિત હતો. તેને વ્યગ્ર કરનારાં સ્વપ્નો આવ્યાં હતાં જે તે સમજી શકતો નહોતો. તેણે પોતાના બધા જાદુગરો અને જ્યોતિષીઓને બોલાવ્યા અને તેમની ક્ષમતાઓની કસોટી કરવાનું નક્કી કર્યું. તેમણે તેને ફક્ત તેનાં સ્વપ્નોનો અર્થ નહિ, પણ તેને શું સ્વપ્ન આવ્યું હતું તે પણ કહેવાનું હતું (દાનિ. 1:1-9)! તેઓ કરી શક્યા નહિ ત્યારે નબૂખાદનેસ્સાર ખૂબ ગુસ્સે થયો અને તેણે પોતાના બધા જ્ઞાનીઓને મારી નાખવાનો હુકમ કર્યો. તેમાં દાનિયેલ અને તેના ત્રણ મિત્રો પણ હતા (2:10-13).
	2.દાનિયેલ અને તેના મિત્રોએ ઈશ્વરને પ્રાર્થના કરી, જેમણે દાનિયેલને સ્વપ્ન પ્રગટ કર્યું (2:14-19).
	3.દાનિયેલે રાજા નબૂખાદનેસ્સારને સમજાવ્યું કે તેણે રાજાને મોકલેલાં સ્વપ્નોનો અર્થ ફક્ત આકાશના ઈશ્વર જ પ્રગટ કરી શકે છે (2:24-29). ચિત્ર 14 બતાવો. ધ્યાન આપો કે દાનિયેલ કેટલો નમ્ર હતો, પણ પૃથ્વી પરના શક્તિશાળી રાજા સામે બોલવા ઈશ્વરે તેને કેવી હિંમત આપી.
	4.ઈશ્વર નબૂખાદનેસ્સારને ભવિષ્ય વિશે કહી રહ્યા હતા. જગતના ઇતિહાસમાં ઘણાં રાજ્યો આવશે અને જશે, પણ એક મહાન રાજ્ય આવી રહ્યું હતું જે તે બધાનો નાશ કરશે. તે ઈશ્વરનું રાજ્ય હતું, જે સદાકાળ ટકશે (2:36-39, 44-45).
	5.રાજા દાનિયેલથી પ્રસન્ન થયો. તેણે બીજા બધા જ્ઞાનીઓને બચાવ્યા અને દાનિયેલને આખા બાબિલ પર રાજ્યપાલ બનાવ્યો (2:46-49).
વાર્તા પ્રત્યે આપણો પ્રતિભાવ
યુરોપના દેશ આલ્બેનિયાના પ્રમુખ અને સરકારે કહ્યું, “ઈશ્વર નથી.” તેમણે મંડળીઓ બંધ કરી અને આલ્બેનિયાના ખ્રિસ્તીઓને પ્રાર્થના કરવાની પણ મનાઈ કરી. પણ બાકીના જગતના લોકોએ તે દેશ માટે પ્રાર્થના કરી. 1991 માં તેમની પ્રાર્થનાઓનો જવાબ મળ્યો અને તે સરકાર પડી ભાંગી. હવે મંડળીઓ ફરી ખુલી રહી છે અને આ ખૂબ ગરીબ દેશમાં હજારો લોકો બાઇબલ અને ખ્રિસ્તી સાહિત્ય માગી રહ્યા છે. આપણા ઈશ્વર આખા જગત પર સર્વોચ્ચ શાસક છે, ભલે પૃથ્વીના શાસકો વિચારે કે તેઓ તેમની અવગણના કરી શકે.
મુખપાઠ કલમ દૃઢ કરાવો
આ કલમ આખા જગતના સર્જનહાર તરીકે ઈશ્વરનું સામર્થ્ય બતાવે છે.
અત્યાર સુધી શીખેલી બધી આજ્ઞાઓ બોલો.

